ЈН 17/22 – ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ )
 ИЗРАДА ПРОЈЕКТНЕ ДОКУМЕНТАЦИЈЕ ЗА  БАЗЕН

1. ОПШТИ ПОДАЦИ  
Наручилац: Градска општина Костолац 
Предмет пројекта:  - За потребе изградње затвореног базена у Костолцу, потребно је урадити Пројектно техничку документацију, у свему према важећим прописима и техничким стандардима.

 Услуга обухвата:
 Израду и одбрану Урбанистичкog пројектa, ИДР, ПГД и ПЗИ за изградњу затвореног базена у Костолцу
и предају наручиоцу у два штампана примерка и 2 на цд-у,а за потребе оглашавања и давања позитивног мишљења од стране Комисије за планове града Пожаревца.
Након потврђивања урбанистичког пројекта од стране Одељења за урбанизам града Пожаревца, пројектант се обавезује да преда наручиоцу евентуално исправљен или допуњен урбанистички пројекат уколико буде примедби од Кoмисије за планове града Пожаревца у два штампана примерка и нa 2 цд-a., а након потврђивања урбанистичког пројекта,пројектант израђује  ПГД и ПЗИ.
Обавеза наручиоца је да изабраном понуђачу достави ситуациони план парцела урађен од стране овлашћене геодетске радње, информацију о локацији, копију плана, преписе листова непокретности.
Рок за израду урбанистичког пројекта је 90 дана. Рок тече од доставе потребне документације од стране наручиоца извршиоцу услуге.

за израду пројектне документације за изградњу затвореног базена



ИНВЕСТИТОР:	Oпштина Костолац

ПРЕДМЕТ ПРОЈЕКТА:  Урбанистички пројекат, ИДР, ПГД и ПЗИ за изградњу затвореног базена у Костолцу

ЛОКАЦИЈА:	кп. бр. 1603/1, КО Костолац град

УСЛОВИ:	При пројектовању поштовати овај пројектни задатак и све услове и мишљења издате од надлежних органа. Све податке који нису обухваћени овим пројектним задатком пројектант ће добити у току израде пројекта преко овлашћеног представника инвеститора и у разговору са корисником, о чему ће бити сачињени посебни записници.


· циљу побољшања услова коришћења и подизања квалитета, као и конфора потребно је пројектовати изградњу новог затвореног базена у оквиру спортског комплекса, на кп. бр. 1603/1. КО Костолац град.

За потребе изградње затвореног базена у Костолцу, потребно је урадити Пројектно техничку документацију, у свему према важећим прописима и техничким стандардима.

ПРЕДМЕТ И ЦИЉ ПРОЈЕКТА

Потребно је израдити пројектну документацију за изградњу затвореног базена у Костолцу, на кп. бр. 1603/1, у свему према Пројектном задатку, као и важећем Закону о планирању и изградњи ("Сл. гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 9/2020 и 52/2021), Правилнику о садржини, начину и поступку израде и начину вршења контроле техничке документације према класи и намени објеката („Сл. гласникРС“, бр. 23/2015, 77/2015 и 58/2016), Законом о заштити од пожара („Сл. гласникРС“, бр. 73/2019), Правилнику о енергетској ефикасности зграда („Сл. Гласник РС“, бр. 61/2011), Правилнику о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама ("Сл. гласник РС", бр. 22/2015), Закону о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС и 14/2016) Правилнику о техничким захевима безбедности од пожара спољних зидова зграда ("Сл. Гласник РС", бр. 59/16 и 36/17), и осталим законима и правилницима који се тичу предметног пројекта.

Потребно је израдити:

Урбанистички пројекат са идејним решењем са организационом структуром. Основни циљ израде идејног решења јесте дефинисање кључних елемента и фактора, као што су позиција објекта у простору, димензије објекта, величине, намена и распоред просторија објекта, конструктивни систем, као и примена материјала.

1. дворана за затворени базен (базен дубине 2,00 м димензија 15x25 м, базен дубине 0.8 м димензија
5x8 м)
2. 

· улаз са холом (улаз повезати топлом везом са спортским центром ако је изводљиво. Такође предвидети засебан улаз за спољне кориснике базена са простором за наплату) ,

· женска гардероба са тушевима и санитарним чвором,
· мушка гардероба са тушевима и санитарним чвором,
· гардероба са тушевима и санитарним чвором за спољне кориснике базена,

· техничке просторије (просторију за грејање, просторија за машинске инсталације базена, оставу за реквизите...),

· амбуланта (просторија за хитну санацију спортских повреда).
· Плажа уз објекат са лежаљкама и сунцобранима за коришћење базена у летњем периоду (потребно је предвидети отварање прозора и врата ка плажи) 

Приликом израде идејног решења предвидети адекватно загревање просторија.

Пројектна документација ИДЕЈНОГ РЕШЕЊА треба да садржи:
0 ГЛАВНА СВЕСКА (ИДР)
1 ПРОЈЕКАТ АРХИТЕКТУРЕ (ИДР)

Пре исходовања решења потребно је доставити Пројектну документацију инвеститору. Тек након прихватања документације од стране Инвеститора потребно је исходовање решења локациских услова и израда Пројеката за грађевинску дозволу (ПГД) са пратећим Елаборатима ради исходовања решења о грађевинској дозволи, по следећем садржају:

0 ГЛАВНА СВЕСКА (ПГД)
1 ПРОЈЕКАТ АРХИТЕКТУРЕ (ПГД)
2 ПРОЈЕКАТ КОНСТРУКЦИЈЕ (ПГД)
3 ПРОЈЕКАТ ХИДРОТЕХНИЧКИХ ИНСТАЛАЦИЈА (ПГД)
4 ПРОЈЕКАТ ЕЛЕКТРОЕНЕРГЕТСКИХ ИНСТАЛАЦИЈА (ПГД)

5 ПРОЈЕКАТ СИГНАЛНО ТЕЛЕКОМУНИКАЦИОНИХ ИНСТАЛАЦИЈА (ПГД)

5.1 ПРОЈЕКАТ СТАБИЛНОГ СИСТЕМА ЗА АУТОМАТСКУ ДЕТЕКЦИЈУ И ДОЈАВУ ПОЖАРА(ПГД)

6 ПРОЈЕКАТ МАШИНСКИХ ИНСТАЛАЦИЈА-ТЕРМОТЕХНИЧКЕ ИНСТАЛАЦИЈЕ (ПГД)
9 СПОЉНО УРЕЂЕЊЕ СА СИНХРОН ПЛАНОМ ИНСТАЛАЦИЈА (ПГД)
· ЕЛАБОРАТ ЗАШТИТЕ ОД ПОЖАРА
· ЕЛАБОРАТ ЕНЕРГЕТСКЕ ЕФИКАСНОСТИ
· ГЕОТЕХНИЧКИ ЕЛАБОРАТ ЗА ПРОЈЕКТОВАЊЕ ИЗГРАДЊЕ НОВОГ ОБЈЕКТА
· СИНХРОН ПЛАН ПОСТОЈЕЋИХ ИНСТАЛАЦИЈА




[bookmark: page3]Пре исходовања решења потребно је доставити Инвеститору на сагласност. Након прихватања документације од стране Инвеститора, потребно је исходовање грађевинске дозволе и израда Пројекта за извођење (ПЗИ), а све по следећем садржају:

0 ГЛАВНА СВЕСКА (ПЗИ)
1 ПРОЈЕКАТ АРХИТЕКТУРЕ (ПЗИ)
2 ПРОЈЕКАТ КОНСТРУКЦИЈЕ (ПЗИ)
3 ПРОЈЕКАТ ХИДРОТЕХНИЧКИХ ИНСТАЛАЦИЈА (ПЗИ)

4 ПРОЈЕКАТ ЕЛЕКТРОЕНЕРГЕТСКИХ ИНСТАЛАЦИЈА (ПЗИ)
5 ПРОЈЕКАТ СИГНАЛНО ТЕЛЕКОМУНИКАЦИОНИХ ИНСТАЛАЦИЈА (ПЗИ)

5.1 ПРОЈЕКАТ СТАБИЛНОГ СИСТЕМА ЗА АУТОМАТСКУ ДЕТЕКЦИЈУ И ДОЈАВУ ПОЖАРА (ПЗИ)

6 ПРОЈЕКАТ МАШИНСКИХ ИНСТАЛАЦИЈА-ТЕРМОТЕХНИЧКЕ ИНСТАЛАЦИЈЕ (ПЗИ)
7 ТЕХНОЛОГИЈА ПРОЦЕСА ФУНКЦИОНИСАЊА БАЗЕНА
9 СПОЉНО УРЕЂЕЊЕ СА СИНХРОН ПЛАНОМ ИНСТАЛАЦИЈА (ПЗИ)
-ГЛАВНИ ПРОЈЕКАТ ЗАШТИТЕ ОД ПОЖАРА

Пројектну документацију урадити на основу Пројектног задатка, Локацијских услова, увида у постојеће стање на лицу места, мерења, потреба корисника објекта и важећих закона,правилника и стандарда за ову врсту објекта.

Потребно је да главна свеска садржи цене за све радове предвиђене појединачним деловима пројекта као и свеобухватну рекапитулацију са коначном предрачуноском ценом коштања свих планираних радова.

Техничком документацојом дати детаљан технички опис планираног стања. Пројектно-техничком документацијом дати детаљан технички опис са пописом свих планираних радова на објекту. Предмером и предрачуном радова сагледати обим интервенције квалитетно и прецизно, што подразумева да предмер и предрачун радова буде што детаљнији и тачнији, у циљу елиминисања накнадних радова приликом извођења. Описом позиција радова датих предмером и предрачуном потребно је прецизно дефинисати начин, технологију и обим извођења радова, врсту материјала, техничке карактеристике материјала и све остале неопходне податке. Пројектом дефинисати све неопходне припремне радње које су потребне за несметано извођење планираних радова као и све завршне радове који су неопходни за довођење објекта у стање неопходно за његово нормално функционисање. Приликом дефинисања позиција радова потребно је избегавати фаворизовање одређених произвођача.

Сви планирани радови дати предмером и предрачуном радова морају бити локацијски дефинисани и повезани са графичком документацијом. Потребно је да легенда са ознакама, описом просторија и површинама садржи опис подова, зидова и плафона, као и планиране радове који се изводе на одређеној позицији. За наведене радове је потребно остварити везу графичке, текстуалне и нумеричке документације. Пројектна документација треба да садржи цртеже основа, пресека и изгледа објеката, са свим карактеристичним детаљима који су неопходни за извођење планираних радова.

Пројектант је дужан да у склопу израђене техничке документације, у погледу квалитета предвиђеног материјала за уграђивање и опреме, прецизно дефинише врсту, техничке карактеристике, квалитет, количине, начин спровођења контроле и обезбеђивања гаранције квалитета, као и друге

Приликом дефинисања техничких спецификација пројектант треба да:

· Прецизно да дефинише материјал и опрему за уградњу, тако да техничке спецификације морају омогућити да се набавка добра, услуге или радова, који ће се спровести у складу са усвојеном техничком документацијом, опише на начин који је јасан и објективан и који одговара стварним потребама наручиоца;

· Приликом одређивања техничких спецификација може се позвати на српске, европске, међународне или друге стандарде и сродна документа, у ком случају навођење стандарда мора да буде праћено речима „или одговарајуће“ (осим уколико се технички пропис позива на српски стандард, такав стандард је обавезан и примењује се као технички пропис, без навођења речи ''или одговарајуће'') или да се определи за други начин одређивања техничких спецификација, односно да опише жељене карактеристике и функционалне захтеве (материјала или опреме). Уколико се Пројектант определи да опише жељене функционалне карактеристике материјала или опреме исте морају да буду довољно јасне и прецизне;

· Не може да користи нити да се позива на техничке спецификације или стандарде које означавају добра, услуге или радове одређене производње, извора или градње, нити може да назначи било који робни знак, патент или тип, посебно порекло или производњу, као ни било коју другу одредбу која би за последицу имала давање предности одређеном понуђачу или би могао неоправдано елиминисати остале. У случају да пројектант не може да опише предмет уговора на начин да спецификације буду довољно разумљиве, навођење робног знака, патента, типа или произвођача мора бити праћено речима „или одговарајуће“;

· Битни захтеви који нису укључени у важеће техничке норме и стандарде, а који се односе на заштиту животне средине, безбедност и друге околности од општег интереса, морају да се примењују и да се наведу у техничкој документацији.

· У циљу побољшања енергетске ефикасности објеката јавне намене потребно је урадити Елаборат енергетске ефикасности према Правилнику о енергетској ефикасности зграда („Сл. Гласник РС“, бр.

61/11).

· Потребно је да пројектант обрати посебну пажњу на приступачност објеката јавне намене, чиме ће се решити равноправно учешће особа са инвалидитетом у областима друштвеног живота и како би се обезбедило равноправно уживање свих људских права и основних слобода. Предузети све одговарајуће мере да би се особама са инвалидитетом, деци и старим особама, равноправно са другима, обезбедио приступ физичком окружењу, као и другим погностима и условима које су отворене, односно које стоје на располагању јавности. Наведене мере укључују: уклањање препрека и баријера за приступ, кретање и боравак, односно коришћење у складу са одговарајућим техничким прописима и Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама

("Сл. гласник РС", бр. 22/2015).

Елеменати  просторне приступачноси на које је неопходно обратити пажњу су:

· Прилазне стазе
· Савладавање висинских разлика
· Савладавање етажних висинских разлика
· Рукохвати
· [bookmark: page5]Улазна врата (аутоматска врата)
· Доступност информација неопходних за оријентацију у простору
· Паркинг простор испред улаза у објекат 
· Плажа поред објекта за коришћење базела у летњим месецима

Техничку документацију израдити у складу са важећом законском регулативом, техничким и технолошким захтевима, мерама заштите од пожара, стандардима приступачности и свим осталим стандардима и прописима за ову врсту објекта.
Изради Пројеката приступити након усвајања Пројектног задатка од стране Корисника, Инвеститора и Финансијера. Тражена документација треба да садржи све прилоге који су прописани за ниво наведених пројеката у складу са Правилником о садржини, начину и поступку израде и начин вршења контроле техничке документације према класи и намени објеката („Сл. гласник РС“ бр.23/2015, 77/2015 и 58/2016).
РАДОВИ КОЈЕ ЈЕ НЕОПХОДНО ПРЕДВИДЕТИ ПРОЈЕКТОМ 
ПРОЈЕКТНИ ЗАХТЕВИ:

Радови које треба обухватити пројектном документацијом су следећи:

1. АРХИТЕКТУРА

ПОЗИЦИЈА И ОБЛИКОВНА ФУНКЦИЈА ОБЈЕКТА

Објекат пројектовати тако да интегрише елементе савремене и локалне архитектуре у обликовању, а у складу са захтевима описаним у пројектном задатку у функционалној организацији.

УНУТРАШЊА ОБРАДА ПРОСТОРИЈА - МАТЕРИЈАЛИЗАЦИЈА

· току архитектонског пројектовања посебну пажњу посветити условима коришћења објекта од стране корисника и запослених.
Предвидети материјале лаке за одржавање, високе ватроотпорности, без емисије токсичних материја, високог квалитета примереног намени и високом гаранцијом, а који је једноставан за одржавање, чија хабајућа површина не мења карактеристике и квалитет током времена експлоатације.
ПОДОВИ:

Пројектом предвидети следеће подне облоге:
· у дворани са базеном против клизна гранитна керамика високог квалитета,

· у заједничким просторијама против клизна гранитна керамика високог квалитета,

Подна облога мора да има дефинисан квалитет, отпорност, против клизни фактор, отпор на агресиву средину и стале битне податке у односу на тип и намену пода.

ЗИДОВИ И ПЛАФОНИ:
Зидове и плафоне бира стручно техничко лице у складу са архитектонским решењем.
У санитарним просторијама зидове обложити керамиком.

СТОЛАРИЈА И БРАВАРИЈА
Предвидети столарију високог квалитета у складу са наменом просторија. Напомињемо да се приликом пројектовања мора водити рачуна о ширини врата. Сва врата морају омогућити несметан пролаз особама са посебним потребама, као и предвиђеним мерама заштите од пожара, у складу са важећим правилницима и прописима. Ширину врата пројектовати у складу са минималном ширином за овај тип објекта. Посебан акценат ставити на отварање врата према плажи како би се базен користио у летњем периоду 

Обратити пажњу на смањење потрошње енергије, узевши у обзир енергетске и економске уштеде, услове комфора, безбедно коришћење објекта и смањење емисије угљен диоксида.
Предвидети термички омотач објекта, како би били задовољени захтеви енергетске ефикасности.

СПОЉНА ОБРАДА ОБЈЕКТА

Обраду фасаде предвидети као комбинацију трајних и савремених материјала.

2. КОНСТРУКЦИЈА

Пројектант конструкције мора сагледадти све неопходне елементе којим се обезбеђује стабилност конструкције и сва неопходна побољшања којима се конструкција доводи на ниво прихватљив за ову врсту објеката.
Конструкција новог објекта треба да задовољи сва правила сруке и актуелних закона за овакве врсте објеката ( сеизмику, противпожарну заштиту, стабилност, додатна оптерећења и сл.- усвојити најрационалније решење на основу горе наведеног).

3. [bookmark: page7]ХИДРОТЕХНИЧКЕ ИНСТАЛАЦИЈЕ

Општи део

Приликом израде пројеката придржавати се важећих прописа и свих позитивних пројектантских стандарда и норми. Пројекат урадити према према локацијским условима, архитектонско-грађевинским основама, пројектима осталих инсталација, условима надлежних јавних предузећа и технолошким основама.

Хидротехничке системе које је потребно обухватити пројектом су:
-водоводна	мрежа	хладне	и	топле	воде,	хидрантска	мрежа,	мрежа	фекалне	и	атмосферске канализације);
-прикључак на уличну водоводну мрежу;
-дефинисати реципијент/прикључак за прихват фекалних и атмосферских вода;

-мерење потрошње;
-припреме топле воде (предвидети  централни бојлер);

Инсталације водовода пројектовати од полипропилен (пластичних) водоводних цеви ПН20 које на одговарајући начин и термички заштитити. На мрежи предвидети потребан број пропусних вентила за затварање појединих њених делова. У сваком санитарном чвору предвидети централни вентил. Припрему топле воде решити преко централног бојлера, уколико се такво решење покаже као исплативо, а све у зависности од броја тушева и умиваоника.

Пројектовати хидранску противпожарну мрежу у складу са важећим прописима. Све фекалне воде прикључити на постојећи спољни цевовод фекалне канализације на парцели, као и постојећи гранични силаз уколико функционално и хидраулички одговара, у супротном предвидети њихову реконструкцију или израду новог, придржавајући се у свему постојећих стандарда и прописа ЈКП-а и прорачунима доказати.
Унутрашњу канализациону мрежу пројектовати од ПВЦ полипропиленских канализационих цеви, спољни развод предвидети од ПВЦ цеви и фазонских комада.
Санитарне уређаје предвидети са стандардним димензијама и одговарајућом арматуром и пратећим прибором према избору Пројектанта.

4. ЕЛЕКТРОИНСТАЛАЦИЈЕ 
Општи део

Приликом израде пројеката придржавати се важећих прописа и свих позитивних пројектантских стандарда и норми. Пројекат урадити према архитектонско-грађевинским основама, пројектима осталих инсталација, условима надлежних јавних предузећа и технолошким основама достављеним од стране инвеститора.

Технички део
Од електроенергетских инсталација пројектовати следеће:

· инсталацију унутрашњег и спољног осветљења,
· инсталацију противпаничног осветљења,
· инсталацију унутрашњег развода,
· инсталацију напајања прикључница и фиксних потрошача,
· [bookmark: page8]инсталацију за напајање централних уређаја телекомуникационих инсталација,
· инсталацију за напајање термотехничких потрошача,
· унутрашњу и спољашњу инсталацију заштите од атмосферског пражењења и пренапона.

Напајање и развод електричне енергије

Напајање објекта електричном енергијом предвидети из спољне електроенергетске мреже, а у свему према условима надлежног електродистрибутивног предузећа.
Спољна електроенергетска мрежа није предмет овог пројекта.

· објекту предвидети потребан број разводних електроенергетских ормара са сигналним, командним и заштитним уређајима за надзор и управљање свим струјним колима.

Осветљење
Ниво осветљености појединих просторија у објекту пројектовати у складу са нормама и препорукама узимајући у обзир ентеријер и намену сваке просторије.
Применити светиљке са лед изворима светлости.
Противпанично осветљење предвидети помоћу светиљки са сопственим извором напајања аутономије 3 сата.
За све унутрашње просторе предвидети локалну команду укључења осветљења. Спољашњим осветљењем управљати помоћу фото осетљивог релеја и тајмера. Предвидети и могућност ручног укључења.

Спољашње осветљење поставити за потребе осветљења улаза, прилаза и спољних спортских терена а све према архитектонско-екстеријерском решењу.

Прикључнице и технолошки потрошачи

За потребе прикључења рачунара и осталих покретних потрошача пројектовати прикључнице са заштитним контактом за уземљење.
Фиксне прикључке за технолошке потрошаче предвидети према технолошким основама инвеститора и пројектима осталих инсталација.

Уземљивач и громобранска инсталација
Ниво заштите одредити прорачуном.

5. ТЕЛЕКОМУНИКАЦИОНЕ И СИГНАЛНЕ ИНСТАЛАЦИЈЕ

Општи део
Приликом израде пројеката придржавати се важећих прописа и свих позитивних пројектантских стандарда и норми. Пројекат урадити према према, архитектонско-грађевинским основама, пројектима осталих инсталација, условима надлежних јавних предузећа и технолошким основама достављеним од стране инвеститора.

Технички део

[bookmark: page9]Пројектом предвидети следеће телекомуникационе инсталације:

· инсталацију структурног каблирања (телефонска и рачунарска мрежа укључујући и бежични приступ интернету),

· инсталацију видео надзора,
· инсталацију аутоматске детекције пожара.
Видео надзор

Видео надзор предвидети заснован на ИП протоколу. За потребе видео надзора пројектовати одговарајуће камере за унутрашњу и спољашњу монтажу и НВР уређај. Видео надзором покрити простор испред улаза у објекат као и све ходнике у објекту. Напајање камера предвидети преко ПоЕ свичева преко ФТП кабла. Предвидети софтвер за видео менаџмент, рачунар и монитор за надгледање система. Позицију радне станице одредити у договору са корисником.

Аутоматска детекција пожара

Предвидети адресабилни систем детекције пожара у целом објекту. Централни уређај поставити у просторију у којој постоји стално дежурство. Тип детектора изабрати према намени просторије и пожарном ризику који у њој постоји. На евакуационим путевима предвидети ручне јављаче за ручну сигнализацију пожара. Звучну сигнализацију пожара предвидети алармним сиренама, при чему треба одвојити линије сирена у просторима са корисницима од општих простора. Систем мора да има могућност деловања на друге системе у циљу остваривања извршних функција (искључење вентилације, спуштање лифта, деблокада врата, емитовање алармне поруке у систему озвучења...)

06.1. МАШИНСКЕ ИНСТАЛАЦИЈЕ- термотехничке инсталације

При изради пројектно-техничке документације потребно је испоштовати све важеће стандарде, прописе и нормативе, за ову врсту објеката. Пројекат опремити свом потребном текстуалном и графичком документацијом неопходном за извођење радова (прилозима, прорачунима и цртежима у свему према важећим стандардима, прописима и нормативима за ову врсту инсталација који ће омогућити несметано извођење радова,

Дати оптимално решење за све просторе водећи се идејом рационалног и економичног коришћења енергије.

Грејање, вентилацију и климатизацију предвидети у складу са Правилником о енергетској ефикасности зграда.

Приликом израде пројектне документације, пре свега, потребно је извршити прорачун потреба система грејања према СРПС ЕН 12831.
Загревање објеката и воде у базену предвидети преко будуће котларнице на биомасу која ће бити изграђена на истој катастарској парцели у непосредној близи објеката. За загревање објеката у прелазном периоду предвидети и инсталацију система грејања преко топлотних пумпи.

Посебну пажњу обратити на простор за смештај техничке опреме.

[bookmark: page10]Пројекат мора да садржи изводе из елабората грађевинске физике (са свим релевантним подацима), прорачун топлотних губитака, прорачун грејних тела, прорачун цевне мреже, распоред грејних тела са потребним основама и вертикалним пресецима, уписане положаје предрегулације поред сваког радијаторског вентила на основама, уписане пројектоване протоке крај сваког баласног вентила на основама и на шеми(ама).
Приликом израде пројекта, потребно је инсталације прилагодити најновијим техничким системима, који ће у експлоатацији објекта дати најбоље резултате који ће се огледати пре свега у ниским трошковима, високој ефикасности, великој флексибилности у свим условима коришћења, уз максимални комфор за особе које у њему бораве. Примењивати савремену и аутоматизовану опрему са што већим коефицијентом ефикасности.

Предвидети принудну вентилацију простора базена. Предвидети одговарајућу опрему базенске технике.
Предвидети принудну одсисну вентилацију свих блокираних просторија- санитарних чворова, Предвидети одговарајуће електрично напајање свих елемената опреме. Пројекат опремити свом потребном текстуалном и графичком
ЕНЕРГЕТСКА ЕФИКАСНОСТ

· циљу побољшања енергетске ефикасности објеката јавне намене потребно је доставити Елаборат енергетске ефикасности према Правилнику о енергетској ефикасности зграда („Сл. Гласник РС“, бр. 61/11), Елаборатом предочити предлог мера за постизање енергетских својстава објекта. Посебну пажњу обратити, поред оптимизација структуре зграде, и на начин коришћења природног осветљења и осунчања, оптимизацију система природне вентилације, као и система грејања и аутоматску регулацију система грејања. Неопходно је дати врсту извора енергије за грејање, хлађење и вентилацију, употребу и учешће обновљивих извора енергије.

ЗАШТИТА ОД ПОЖАРА

Све пројекте урадити у складу са захтевима Елабората заштите од пожара и Главног пројекта заштите од пожара. По потреби, предвидети системе гашења за поједине просторе у објектима, а у зависности од намене простора системи могу бити водени или гасни.

[bookmark: page15]Елаборатом и Главним пројектом заштите од пожара је потребно предвидети минимум потребних мера заштите од пожара у складу са Законом о заштити од пожара и важећим техничким регулативом за предметну врсту објекта. Елаборат и Главни пројекат заштите од пожара је потребно израдити и ускладити са осталом пројектном документацијом. Елаборат и Главни пројекат заштите од пожара мора бити у потпуности урађен у складу са техничким прописима, правилницима и стандардима са обавезном применом.



НАЧИН ПРЕДАЈЕ ТЕХНИЧКЕ ДОКУМЕНТАЦИЈЕ

Сву тражену документацију доставити у електронској форми у отвореном формату и електронски оверену и потписану од стране свих одговорних пројектаната и заступника у једном примерку на ЦД-у или другом медију.

Пројекат за извођење радова доставити и у аналогној верзији (штампано) и то у 3 примерака.

Пројектант је у обавези да исправи све евентуалне примедбе на технички део документације у поступку прибављања потребних дозвола за извођење радова, и усагласи пројектну документацију са сугестијама инвеститора.
РОКОВИ:
-за израду ИДР – највише 20 дана
-за израду урбанистичког пројекта –највише 60 дана
-за израду ПГД –највише 60 дана
-за израду ПЗИ –највише 40 дана

У ове рокове не рачуна се време за доставу документације од стране инвеститора проејктанту, као ни време за разматрање урбанистичког  пројекта од стране сручне Комисије града Пожаревца (јавни увид и др.).




